b'\n_START_ARTICLE_\nUimapuku\n_START_PARAGRAPH_\nUimapuku on uidessa tai aurinkoa otettaessa pidett\xc3\xa4v\xc3\xa4 vaatekappale._NEWLINE_Miehet pit\xc3\xa4v\xc3\xa4t useimmiten vy\xc3\xb6t\xc3\xa4r\xc3\xb6lle ulottuvia uimahousuja._NEWLINE_Naisten uimapuku on yleens\xc3\xa4 vartalon lanteilta rintoihin peitt\xc3\xa4v\xc3\xa4 kokouimapuku tai kaksiosainen bikiniuimapuku, jossa on housuosa ja rinnat peitt\xc3\xa4v\xc3\xa4 liiviosa. Housuosa voi olla my\xc3\xb6s pakaroiden v\xc3\xa4liin j\xc3\xa4\xc3\xa4v\xc3\xa4 string-mallinen (tangat). Toisinaan l\xc3\xa4nsimaissa naiset esiintyv\xc3\xa4t uidessa my\xc3\xb6s pelkiss\xc3\xa4 housuissa rinnat paljaina (ns. yl\xc3\xa4osaton uimapuku)._NEWLINE_Useat musliminaiset k\xc3\xa4ytt\xc3\xa4v\xc3\xa4t vartalon peitt\xc3\xa4v\xc3\xa4\xc3\xa4 burkinia.\n_START_SECTION_\nUima-asut urheilussa\n_START_PARAGRAPH_\nUrheilussa naiset k\xc3\xa4ytt\xc3\xa4v\xc3\xa4t yleens\xc3\xa4 kokouimapukua._NEWLINE_Miehet k\xc3\xa4ytt\xc3\xa4v\xc3\xa4t usein uimahousuja, mutta kilpauimarimiehet k\xc3\xa4ytt\xc3\xa4v\xc3\xa4t v\xc3\xa4lill\xc3\xa4 my\xc3\xb6s koko vartalon peitt\xc3\xa4vi\xc3\xa4 uimapukuja sek\xc3\xa4 vett\xc3\xa4hylkivi\xc3\xa4 teknisi\xc3\xa4 kilpauimapukuja vedenvastuksen v\xc3\xa4hent\xc3\xa4miseksi.'